**FITOSANITARNA INSPEKCIJA- Izvještaj za maj 2023**

**Unutrašnja kontola**

Fitosanitarni inspektori su u maju vršili inspekcijski nadzor u oblasti zdravstvene zaštite bilja, nadzor u objektima za proizvodnju sjemenskog i sadnog materijala, objektima za promet i skladištenje sjemenskog i sadnog materijala (na veliko i malo), objektima za promet sredstava za ishranu i zaštitu bilja (na veliko i malo) i objektima za primarnu proizvodnju hrane biljnog porijekla.

Cilj kontrola je provjera stepena ispunjenosti propisanih zahtjeva u skladu sa propisima iz oblasti zdravstvene zaštite bilja, sjemena i sadnog materijala, sredstava za zaštitu i ishranu bilja, bezbjednosti hrane i drugih zakona iz nadležnosti ove inspekcije. U izvještajnom periodu nastavljene su kontrole u oblasti bezbjednosti hrane odnosno rezidua pesticida i drugih kontaminenata u hrani. Vršena je kontrola zdravstvenog stanja bilja i praćenje štetnih organizama bilja, a naročito u skladištima sjemenskog i merkantilnog krompira u cilju utvrđivanja mogućeg prisustva štetnih organizama, vršena je i kontrola: podnošenja prijava za proizvodnju u postupku sertifikacije sjemenskog i sadnog materijala, kontrola propisanih uslova za rasadnike, kontrola objekata za promet pesticida i đubriva u pogledu ispunjenosti propisanih uslova, kontrola registrovanih sredstava za zaštitu i ishranu bilja na fizičko-hemijske osobine, kvaliteta sjemenskog materijala u prometu i uslova u objektima za njihovo skladištenje i čuvanje.

U izvještajnom periodu u unutrašnjoj kontroli izvršeno je ukupno 92 inspekcijskih pregleda.

Broj inspekcijskih pregleda na osnovu:

* zakona o zdravstvenoj zaštiti bilja: 45 pregleda;
* zakona o sadnom materijalu: 10 pregleda;
* zakona o sjemenskom materijalu poljoprivrednog bilja: 18 pregleda;
* zakona o sredstvima za ishranu bilja: 9 pregleda;
* zakona o sredstvima za zaštitu bilja: 10 pregleda.

Tokom navedenih inspekcijskih kontrola fitosanitarni inspektori uzeli su 22 uzoraka.

Zbog utvrđenih nepravilnosti inspektori su preduzeli upravne mjere i radnje, u skladu sa principom srazmjernosti, kojima se obezbjeđuje eliminisanje rizika.

Osim uzorkovanja vršene su kontrole upotrebom kontrolnih listi kao i dodatne kontrole štetnih organizama bilja primjenom brzih testova izvršena su testiranja uzoraka bilja na prisustvo gljive *Phytophthora spp*, na prisustvo bakterije *Erwinia amylovora*, na prisustvo bakterije *Ralstonia solonacearum,* svi testovi su dali negativan rezultat.

**Kontrola uvoza i izvoza**

Fitosanitarni inspektori su u maju vršili kontrolu uvoza hrane biljnog porijekla (voće, povrće, žitarice i ostala hrana biljnog porijekla koja je podvrgnuta jednostavnom procesu prerade mljevenjem, sušenjem i sl.), hrane neživotinjskog porijekla koja podliježe pojačanim službenim kontrolama na mjestima unošenja i hrane za životinje biljnog porijekla, sjemena i sadnog materijala, sredstava za zaštitu i ishranu bilja, kao i bilja, biljnih proizvoda i objekata pod nadzorom sa aspekta zdravstvene zaštite.

Fitosanitarna inspekcija je u maju izvršila pregled ukupno 1872 pošiljke (uvoz/izvoz) i to:

* 1242 pošiljki pri uvozu;
* 59 pošiljki u provozu;
* 45 pošiljki za reexport;
* 483 pošiljki za izvoz; i
* 21 ovjera carinskih deklaracija.

Izdato je 22 rješenja o zabrani uvoza i to: 17 rješenja o vraćanju pošiljki i 5 rješenja o uništenju pošiljki.

Ukupno je uzeto 389 uzoraka pri uvozu od čega je za 20 uzoraka laboratorijski utvrđeno da ne odgovaraju propisanim zahtjevima.

U maju, labaoratorijski je ispitano 20.77% pošiljki iz uvoza.

Osim uzorkovanja prilikom uvoza vršene su i dodatne kontrole sadnog materijala primjenom brzih testova na: *Erwinia amilovora*, *Phytophtora sp.*, *Ralstonia solanacearum*, svi su bili negativni*.*

**Nebezbjedne uništene/vraćene pošiljke**

Zbog utvrđenih neusaglašenosti sa propisanim zahtjevima spriječeno je stavljanje na tržište 60.788,00 kg proizvoda i 25 sadnica bilja iz uvoza i to:

* **vraćanje pošiljki**: 10 pošiljki paprike u količini od 24.757,00 kg, 1 pošiljka tikvice u količini od 1.256,00 kg, 1 pošiljka brašna u količini od 2.016,00 kg, 1 pošiljka stočnog kukuruza u količini od 2.000,00 kg, 1 pošiljka potpune smješe za sve vrste životinja u količini od 1.000,00 kg, 1 pošiljka mineralnog đubriva u količini od 3.000,00 kg, 1 pošiljka jagode u količini od 1.532,00 kg, 1 pošiljka maslina u količini od 900,00 kg;
* **uništenje pošiljki:** 1 pošiljke sjemena trave u količini od 117,00 kg, 1 pošiljka Vitis vinifera u količini od 24 komada, 1 pošiljka sadnice ukrasnog bilja u količini od 1 komada, 1 pošiljka merkantilnog krompira u količini od 24,000.00 kg, 1 pošiljka susama u količini od 250,00 kg;

**Nebezbjedne uništene/vraćene pošiljke**

|  |  |  |  |  |  |  |  |
| --- | --- | --- | --- | --- | --- | --- | --- |
| **Br** | **Datum** | **Proizvod** | **Količina****kg/kom** | **Neusaglašenost** | **Razlog** | **MDK****utvrđena** | **MDK****propisana** |
|  | 03.05.2023. | sjemena trave | 117,00  | nepotpuna dokumentacija | nepotpuna dokumentacija | / | / |
|  | 04.05.2023. |  tikvica | 1.256,00 | rezidue pesticida | metalaxyl | 0.026 | 0.01 |
|  | 04.05.2023. |  sadnica ukrasnog bilja | 1 kom | kvalitet | kvalitet | / |  / |
|  | 04.05.2023. |  mineralno đubrivo | 3.000,00  | kvalitet | kvalitet | / | / |
|  | 05.05.2023. |  *Vitis vinifera* | 24 kom | nepotpuna dokumentacija | nepotpuna dokumentacija | / | / |
|  | 08.05.2023. |  paprika | 4.816,00  | rezidue pesticida | clofentazine(R) | 0.052 | 0.02 |
|  | 09.05.2023. | jagoda | 1.532,00  | rezidue pesticida | formetanate | 0.90 | 0.4 |
|  | 11.05.2023. |  masline | 900,00  | nema deklaracije | nema deklaracije | / | / |
|  | 11.05.2023. |  paprika | 4.128,00  | rezidue pesticida | formetanate | 1.10 | 0.03 |
|  | 12.05.2023. |  Stočni kukuruz | 2.000,00  | kvalitet | Povećan sadržaj primjesa i lomljivih zrna | 11.3% | 8% |
|  | 12.05.2023. |  paprika | 1.677,00  | rezidue pesticida | formetanate | 0.11 | 0.1 |
|  | 15.05.2023. |  paprika | 2.453,00  | rezidue pesticida | formetanate | 0.027 | 0.01 |
|  | 16.05.2023. |  smješa za sve vrste životinja | 1.000,00  | mikotoksin | Aflatoksin B1 | 0.014 | 0.01 |
|  | 17.05.2023. |  paprika | 2.450,00  | rezidue pesticida | formetanate | 0.034 | 0.01 |
|  | 29.05.2023. |  paprika | 760,00  | rezidue pesticida | formetanate | 0.043 | 0.01 |
|  | 29.05.2023. |  paprika | 2.037,00  | rezidue pesticida | formetanate | 0.12 | 0.01 |
|  | 19.05.2023. |  paprika | 2.599,00  | rezidue pesticida | formetanate | 0.039 | 0.01 |
|  | 24.05.2023. |  merkantilni krompir | 24.000,00  | kvalitet | kvalitet | / | / |
|  | 24.05.2023. |  heljdino brašno | 2.016,00  | kvalitet | neusaglašenost sa deklaracijom | / | / |
|  | 24.05.2023. |  paprika | 2.411,00  | rezidue pesticida | formetanate | 0.037 | 0.01 |
|  | 24.05.2023. | susam | 250,00  | rezidue pesticida | Ethylene oxide | 0.095 | 0.05 |
|  | 30.05.2023. |  paprika | 1.426,00 | rezidue pesticida | formetanate | 0.04 | 0.01 |

**Kontrola izvoza**

Fitosanitarna inspekcija je pri izvozu izvršila pregled i izdala: 483 fitosertifikat za izvoz: ljekovitog bilja, rezane drvene građe i hrane za životinje i 45 fitosertifikata za reexport.

Fitosanitarni inspektori su u izvještajnom periodu naplatili naknade u iznosu od 52.115,67€.